تاريخية تاريخية تاريخية مستحيل السلام عليكم ورحمة الله وبركاته. شبابنا وبناتنا دم قلب الاسلام ربنا يبارك فيكم. وربنا يحفزكم. احباب رسول الله صلى الله عليه وسلم ايه الكلام ده! تخيلوا يا شباب لعيب عمل هجمة مرتدة وقطع بقمة الزكاء وقنص الفرصة بتاعة خطأ المهاجمين بتوع الفريق المناسب
وقطع الكورة وطلع يجري يجري وعدى كل اللعيبة وبقى بينه وبين المرمى التاني مسافة قصيرة وهيجيب جون تاريخي وممكن يعمل اجمل وهو بيجري وما عادش فيه حاجة بينه وبين المرمى. حارس المرمى طلع عليه عداه وبقى منه للمرمى خلاص. سواني ويبقى بيجيب جون وممكن يكون
في كاس عالم ولا يكون في بطولة مهمة وهو في اللحزة دي جا له كريب. كريب رجليه وقفت بدل ما يجري بالكورة نام في الارض ومسك رجليه قدام زهول الجميع بعد ما بقى المرمى قدام عينيه يجي له كريب ده اسوأ حاجة ممكن تحصل للعيب الله يرحمه ابو هيف الله يرحمه سباح مصري
سامي عبر الماتش ومات في آآ يعني بحر آآ يعني آآ راس البر بكرامب كريب بسيط كده وهو في وسط البحر الضحلي البسيط ده بعد عبر المانش يموت بكريب الله يرحمه. فالكلامب ده ممكن يعمل مصايب عند اي حد رياضي. ويمنعه من ان هو يقدر انه يعمل اي شيء بيبقى عامل زي الانسان المشلول
بالزبط في اللحزة دي. يعني ممكن يبقى الهدف قدامك ويجي لك احساس صعب جدا. الاحساس ده فكرني بالصراط. فكرني بالعبور من على الصراط. اصل الصراط ده يا جماعة يوم القيامة كله
انت عديت العرض على الله وعديت الميزان وعديت تطاير الصحف وعديت الحشر وعديت البعث وعديت عديت كل حاجة ما حدش بينك وبين الجنة غير الصراط. خلاص يعني الجنة قدامك اهي. يعني الجنة قدام عينيك اهي ممكن تكوني شايفاها من بعيد. وانت بتعدي مصيبة لو حاجة
وقفتك على الصراط. وانت خلاص ما عادش فيه حاجة بينك وبين الجنة. حسيت ان ده معنى زي معنى الكلام. اللي ممكن يشيل الرياضي لا يقدر يجيب جون ولا يقدر يعبر من
ولا يقدر يعمل اي حاجة في الرياضة من الرياضيات. عشان كده مش عايزين يجي لنا كرمبات على الصراط. الصراط يا جماعة ايه قصة الصراط؟ الصراط ده قصة رهيبة. الصراط ده
الصراط ده لو ماسورة رفيعة كده مشدودة على البحر المتوسط ما بين مصر وايطاليا يبقى مصيبة مين اللي يعديه. طب تخيلوا بقى ان الصراط مش ما مصر وايطاليا ده الصراط ده بعرض جهنم كلها جهنم دي الشمس اللي قد الارض مليون وتلتميت الف مرة بتترمي في جهنم حتة طوبة من طوب جهنم يعني جهنم دي رهيبة
خطيرة الحجم يبقى تخيلوا الصراط ده حجمه قد ايه؟ زائد ان الصراط تحته جهنم وانت معدية من على الصراط تشوفي ابو طالب وهو بس رجليه اللي مغموسة في النار زي ما النبي عليه الصلاة والسلام قال ولكن دماغه بتغلي بتغلي وباقي لحم جسمه بيغلي من الجمرة بس بتاعة جهنم اللي بين رجليه. وانت معدي من على الصراط هتسمع
تراق المعذبين وانت معدية من على الصراط هتلاقي لسان لهب طلع خد اللي قدامك. والتقطها ورماها في النار. الصراط ده اخطر مكان في الدنيا يا جماعة. الصراط ده وخطاطيف وله كلاليب وله حسك مفلطح. الخطاطيف دي زي الخطاطيف الحديد كده
اللي خطفت قلوبهم بالشبهات. اللي دخلوا على موقع الالحاد. مواقع التنصير. مواقع العلمانية. واتأثرت قلوبهم بالشبهات في الدنيا. امال الكلاليب للي تكالبت على الشهوات اللي الشهوات قعدت يعني تهبهب عليهم كده في الدنيا وتكالبت عليهم لحد ما جابتهم. قعدوا يدخلوا على موقع اباحية ويدخلوا على حاجات صعبة
لحد ما استعرض الشهوات جواهم وبقوا عبيد الشهوات بتاعتهم. بقوا عبيد لهزه الشهوات. اومال الحسك المفلطح ده للي عندهم زنوب بقى اللي وقعوا في معصية اللي عمل معصية على قد المعاصي بتاعته على قد الحسك ده. اللي هو الشوك ده يعني الصراط عليه شوك. الصراط ادق من الشعرة. يعني الصراط ده ضايع جدا
احد من السيف طب هنعدي عليه ازاي؟ ربنا هيعدي عليه اللي كان في الدنيا بيعدي من على صراط الدنيا. يعني الصراط الاخرة هو رسم بياني لصراط على قد سرعتك في صراط الدنيا وفي سرعتك في التوبة الى الله. وسرعتك في الاستجابة في الدعوة الى الله لما حد من الدعاء بيدعوك الى الله على قد سرعتك على
في الاخرة. وعلى قد النور بتاعك في الطريق الى الله. كنت مرتبط بمربي مرتبط بدعاء. مرتبط بدروس. مرتبط بالقرآن. مرتبط بورد عبادة. مرتبط بصحبة صالحة اعمدة الانارة بتاعة الطريق الى الله على قد ما كان طريقك منور. على قد النور بتاعك على الصراط لان النور درجات. فيه ناس النور بتاعها زي البرق وفيه ناس النور بتاعها زي الكتب
شيشو ينور ويطفي. ينور ويطفي والمنافقين والعياذ بالله. النور بتاعهم ينور لهم لحد نص الصراط وفجأة يقطع. زي ما كانوا بيخدعوا ربنا في الدنيا ربنا يخادعهم على الصراط ويقوموا منهارين في نار جهنم والعياذ بالله. فيه ناس كتير قوي بتسقط من على الصراط. فيه ناس كتير اوي اوي اوي. عشان كده الاخير في الدخول على الجنة زي ما النبي عليه الصلاة والسلام قال بيسجد
والملايكة بتجرجره لحد ما يعدي. كان الصحبة بتجرجره يصلي بالعافية في الدنيا. ده اخر واحد بيعدي من على الصراط. الكلمة اللي بيقولها رهيبة يا جماعة بعد ما يعدي ينظر الى النار ويقول تبارك الذي نجاني منك. الحمد لله. شف الكلمة. الحمد لله الذي اعطاني ما لم يعطي احدا من العالمين
دي بترعبني ليه يا جماعة؟ لان الراجل ده لو كان واحد بس من اللي قدامه او اللي وراه عرف يعدي ما كانش قال اعطاني ما لم يعط احدا من العالمين. هو معتقد انه الوحيد
في البشرية اللي عدى من على الصراط. وهو مش فاهم ان ملايين ومليارات عدوا من على الصراط ودخلوا الجنة وهو متأخر جدا جدا. ممكن قعد له خمس ست الاف سنة يا عم عارف
يعدي من على الصراط عم يعدي هزه الرحلة اصلا لان الرحلة طويلة ومرعبة. يبقى ناس كتير اوي اوي اوي هتسقط من على الصراط. مش عايزين نقع من على الصراط. طيب
احوال الناس على الصراط هي احوالهم في الدنيا. يعني فيه ناس بتقوم وتقع على الصراط يوم القيامة دول اللي كانوا بيقوموا ويقعوا في الدنيا. طب يا ترى المتبرجة هتعمل ايه على الصراط؟ يا
ترى قاطع بر الوالدين هيعمل ايه على الصراط؟ لان الوالدين بر الوالدين والامانة الامانة والراحب ينتظران العبد على الصراط. اللي كان خايف في الشغل وبياخد رشوة. اللي كان قاطع للرحم هيعدي ازاي ؟ ده حملات تفتيش اجبارية على الصراط. يعني انت دلوقتي معدية بالعربية وما معكيش رخص. طب هتعملي ايه ؟ العربية هتتسحب مني
طب انت الوقتي بنعدي على الصراط لقيت حملة تفتيش صلة الرحم. طب انا اعمل ايه؟ ده انا كنت قاطع رحمي. حملة تفتيش الامانة. ده انا كنت بازوغ من الشغل وما باديش حقوق
الناس واللي ييجي يكلمني اقول له ايه يا عم مش هنفطر ولا ايه وحرام عليكم اما نشرب الشاي نبقى نشوف مصالحكم. ده انا ياما كلت رشوة ده انا ياما اعمل ايه في موضوع الامانة ده؟ الصراط
ده حالا يا جماعة الصراط ده مرحلة رهيبة. ولكن ربنا بيصور ان فيه ناس عبورها من على الصراط ده اجمل لحزة في عمرها كله. يوم ترى المؤمنين والمؤمنات يسعى نورهم بين ايديهم وبايمانهم. ربنا بيتكلم عن ناس هتعدي من على الصراط. وممكن هتعدي مع النبي عليه الصلاة والسلام. والنبي واقف لهم يوم ترى
شف يا محمد يا ابن عبدالله ثمرة تربيتك وسمرة دعوتك. يا كل داعية هتفرح بالمدعوين بتوعك. وانت بتعديهم بنفسك من على الصراط. تخيلي تعدي الصراط مع محمد ابن عبدالله عليه الصلاة والسلام لانك كنت على لبس امهات المؤمنين في الدنيا. ولانك كنت على سنة النبي في الدنيا يوم ترى في الدنيا الناس عينيها على المغنيين والممسلين
سنين يوم القيامة البريليانت مين ؟ الناس اللي هم بقى السوبر ستارز بتاعه يوم القيامة هم المؤمنين دول. يوم ترى المؤمنين والمؤمنات هو الاختلاط مش حرام يا عم الشيخ ده كان فين
الدنيا في الاخرة خلاص القلوب طهرت وما حدش هيبص لزوجة حد. فبيبقى الصحبة الصالحة كلها الشلل كلها بتعدي مع بعض. يوم ترى المؤمنين والمؤمنات يسعد عارفين اضواء الليزر في افتتاحات الملاهي الضخمة او بالزبط كده يسعى نورهم انوار اخطر من الليزر قلب ارض المحشر كلها
والمنافقين في ظلام وقاعدين يبصوا لانوار المؤمنين المذهلة. يسعى نورهم بين ايديهم وبايمانهم. النور منور لهم قدامهم ومنور لهم على يمينهم ما لهم؟ طب يا رب انا محتاج النور بتاع الاعمال الصالحة بتاعي. والنور بتاع الايمان اللي في قلبي. والنور بتاع صحيفتي. نور لي قدامي بس. عشان اعدي من على الصراط ينور
يمين وشمال ليه؟ عشان الصحبة الصالحة. كلنا هننور لبعض يوم القيامة. زي ما كنا بننور لبعض في الدنيا. زي ما كنا في الدنيا بننصح بعض ونذكر بعض بالله في الدعوة الى الله فكذلك يوم القيامة كلنا ننور لبعض منظر جميل ان احنا نبقى مصدر نور لبعض واحنا بنعدي من على الصراط يسعى
ومن بين ايديهم وبايمانهم. بشراكم اليوم. النبي واقف على الصراط بيقول لك بشراكم اليوم هتعدي. او ربنا اللي بيقول لك بشراكم اليوم. طب انا داخل لجنة امتحان رئيس الجامعة واقف لي على باب اللجنة بيقول لي الف مبروك. يا باشا انا لسة ما دخلتش وامتحان! يا عم الف مبروك! انت لسة ما عديتيش وربنا بيقول لك بشراكم
يوم جندت تجري من تحتها الانهار. ذلك هو الفوز العظيم. ذلك هو الناس كانت بتعتبر الفوز في الدنيا في جوازة حلوة. في عربية آآ حاجة عزيمة جدا وحاجة كده فئة سبعة بي ام ولا حاجة. انما الفوز العزيم الحقيقي هو الفوز بالجنة. فيه طرف تاني هيموت يا جماعة في المنزر ده يوم
يقول المنافقون والمنافقات للذين امنوا انظرونا نقتبس من نوركم. انظرونا استنونا. انتم ماشيين بسرعة كده ليه؟ انتم فصلتم عننا كده ليه احنا انتم كنتم مصدر النور بتاعنا! انتم كنتم منورين لنا لما بعدتم الدنيا ضلمت! هنعدي من على الصراط ازاي! انظرونا نقتبس من نوركم! نقتبس! لما تجيبي شعلة
شعلة تقوم منورة. هم كانوا في الدنيا مستسهلين. وفي الاخرة برضه عايزين شوية اقتباس وخلاص ويستسهلوا. قيل ارجعوا ورائكم فالتمسوا نورا المؤمنين دول كان حياتهم كلها بتبحس عن لمسة ايمان للقلب. لو قلبك اتلمس باية واحدة من القرآن كل حاجة في حياتك هتتغير. عمرك ما هتنتكسي بعد كده ابدا
ارجعوا ورائكم يعني ايه؟ هم فاكرين ارجعوا ورائكم يعني ارجعوا خطوتين. اتاري ان المؤمنين قصدهم ارجعوا وراءكم ارجعوا الدنيا تاني. هي الدنيا اللي كان النور بيحصل منها ما حدش ينفع يوم القيامة تحصيل انوار. يقوموا يرجعوا ورا. والمقصود كانت الدنيا ارجعوا الدنيا لو تقدروا. يقوموا يرجعوا ورا. فضرب بينهم بسور له باب
يقوم سور يضرب ما بين المؤمنين والمنافقين والسور له باب مقفول. طب هدف الباب ايه؟ ان طبعا ده المصدر الوحيد للامور للمؤمنين. فكل المنافقين يقتلوا بعض عليه. يدوسوا على رقبة
البعض عليه. كان في الدنيا مجاملات وحسابات مصالح بينهم. النهاردة كله يفرم التاني عشان يعدي. فضرب بينهم بسور له باب. باطل فيه الرحمة من ناحية المؤمنين وظاهره من قبله العذاب. الناس اللي اهتمت بباطنها وظاهرها لها الرحمة. والناس اللي اهتمت بالمظاهر في الدين وما فيش باطن لها
عذاب والعياز بالله لانهم كانوا منافقين. ما كانوش صادقين. ينادونهم وقفوا من ورا السور يصرخوا. الم نكن معكم؟ واقفين من بقى يصرخ وينادونهم. الم نكن معكم؟ انتم مش فاكرين انا في رمضان من رمضانات دخلت التراويح معكم. وكنت معكم بصلي
انتم مش فاكرين المفسرين قالوا كانوا بيجاهدوا في الغزوات في يوم من الايام. احنا كنا شغالين معكم في العمل الخيري. كنا بنحضر الدروس معكم. كنا كنا في الاعتكاف معكم ينادونهم الم نكن معكم؟ قالوا بلى الصوت ييجي من الناحية التانية ولكنكم واحد فتنتم انفسكم. اتنين
انت ربصتم تلاتة ارتبتم اربعة غرتكم الاماني حتى جاء امر الله خمسة غركم بالله الغرور فاليوم لا يؤخذ منكم فدية خلاص انتهت ولكنكم فتنتم انفسكم بايه؟ خرجتم نفسكم من بيت الايمان. انتم كنتم معنا وكنتم فعلا في بيئة الايمان وكنتم في جو الدروس وجو الصحبة وجو
وحفظ القرآن خرجت ليه ؟ رجعتوا للشلة القديمة ليه ؟ رجعت نفسك للمواقع اللي كنت عليها قبل كده ليه ؟ رجعت لصحبة المخدرات القبور والزنا طلعات الوحشة ورجعت ليه ؟ قلت معلش انا بس هاروح ادعوهم بس لوحدك ما ينفعش. لو نزلت تدعو
الشلة القديمة تدعي مع الصحبة الجديدة. ولكنكم فتنتم انفسكم. انتم اللي رحتوا لهم برجليكم. وتربصتم فبعد ما كنتم منطلقين في الدين فرملتم. آآ طب شوية وارجع تاني انا بس عايز اخد راحة كده وهارجع ان شاء الله هالبس الحجاب تاني. وارتبتم. بعد شوية بدأت تشكي. ومين قال ان هو ده الطريق الصح؟ ومين قال ان
انا لازم اضحي اوي كده واتزمد في الدنيا اوي كده عشان اوصل لربنا. ما فيه وسطية وارتبطتم بدأت تشك بقى اضحي ليه؟ واضحي بايه؟ واضحي عشان ايه؟ وغرتكم الاماني بدأت تشتغل في الدنيا بقى بعد ما كانت احلامك ازاي الدين ينتصر وازاي فلسطين ترجع وازاي احفز القرآن وازاي اعمل حاجة لدينك يا رب هات احلامك دنيا تاني
حتى جاء امر الله لحد ما جت صدمة الموت وغركم بالله الغرور. الشيطان دخل ضيعكم والعياذ بالله واللي هيقع من القمة مش هيستقر عند عند القاع. ده نموزج ابراهيم. الحوار ده بيحصل عند الصراط يا جماعة. الحوار ده بيحصل. يعني الصراط ناس بتعدي زي البرق. وناس مؤمنين بيعدوا مع بعض حفلة احتفال
وناس بيعدوا مع النبي عليه الصلاة والسلام توبوا الى الله توبة نصوحة ربنا بيقول في نفس الاية يوم لا يخزي الله النبي والذين امنوا معه نورهم يسعى بين ايديهم وبايمانهم. يعني الله سبحانه وتعالى في ناس بتعدي مع الناس
اه في ناس بتعدي. يقولون ربنا اتمم لنا نورنا واغفر لنا. لما يلاقوا المنافقين جم يعدوا. النور اتاخد منهم في نص الصراط قاموا واعين في جهنم يقولوا يا رب يا رب
النور بتاعنا يا رب. يا رب مش عايزين عفوا لقد نفز رصيدكم. مش عايزين رصيد الحسنات بتاعنا ينفز على الصراط يا رب. يا رب تمها لنا واغفر لنا يا رب. اللي
كمل في الدنيا هو اللي النور بتاعه هيكمل في الدنيا. واللي قطع الطريق في الدنيا وانتكس. هو اللي ممكن النور يتقطع به. في يوم القيامة من على الصراط عايزين نكمل من على الصراط. ريمونتادا يا شباب ريمونتادا الشيطان والله مغفلنا. الشيطان ضاحك علينا الشيطان مضيعنا. الشيطان عامل ريمونتاد علينا. عايزين احنا اللي نعمل
عليه. عايزين نكمل من على الصراط التوصية بتاعة النهاردة ريمونتدى ايه ؟ الم نكن معكم؟ ياللا خلينا مع الصحبة الصالحة وبلاش فتنتم انفسكم، بلاش بقى نرجع هننزل سلم الهبوط ده. بلاش نرجع تاني للواقع القديم والصحبة القديمة. والشاب اللي كان بتتكلمي معه قبل كده والبنت خلاص بقى افصل الطريق الجديد
وافصل عن الطريق القديم. يلا انطلق ويوم ما يبقى لك صحبة في طريق الدين. ارم طوق النجاة. مع الصحبة الجديدة للصحبة القديمة. كله هييجي اتأسر بك ولكن انت الوقتي من ثبت نبت. لازم ترسخ في ارض الطاعة عشان ربنا سبحانه وتعالى يفتح عليك في الطاعة ويفتح عليك في الطاعة. ربنا يبارك فيكم يا شباب
يفتح عليكم ويجعلنا من اهل الفردوس الاعلى. ويجعلكم كلكم دعاة وداعيات الى الله. ويخرج منكم دعاة وداعيات وعباد وعابدات وعلماء وعالمات ومجاهدين ومجاهدات انه ولي ذلك والقادر عليه. سبحانك اللهم وبحمدك اشهد ان لا اله الا انت استغفرك واتوب اليك. مانيو كرة عرضية عالية
الله! مستحيل! مستحيل! هذا لا ايحدث كل يوم هذا لا يحدث كل يوم هذا لا يحدث